Juozas Galkus

Juozas Galkus (g. 1932 m. lapkričio 2 d. Šimkūnuose, Joniškio valsčius) – Lietuvos grafikas, plakatistas.

 Biografija 

Mokėsi Joniškio gimnazijoje. 1958 m. baigė LSSR dailės institutą. Bendramoksliai: Kastytis Juodikaitis, Vytautas Kalinauskas, Stasys Krasauskas, Arūnas Tarabilda.

1959–1960 m. dirbo leidykloje „Mintis“. Nuo 1960 m. LSSR dailės instituto (nuo 1990 m. Vilniaus dailės akademija) dėstytojas, 1975–1993 m. Grafikos katedros vedėjas. Nuo 1982 m. profesorius. Nuo 1961 m. Lietuvos dailininkų sąjungos narys.

 Kūryba 
Sukūrė daugiau kaip 500 visuomeninių, kultūrinių, teatro ir kt. tematikos plakatų. Nutapė paveikslų (Lietuvos didikų Radvilų portretų serija, 1996–1999 m.), apipavidalino knygų, sukūrė Lietuvos miestų ir miestelių herbų. Kūriniams būdinga lakoniška kompozicija, apibendrinta forma, dekoratyvumas. Nuo 1957 m. dalyvauja dailės parodose, surengė individualių parodų Lietuvoje ir užsienyje. Dalyvavo tarptautinėse plakato parodose: Varšuva, 1966–1984 m.; Brno 1974 m., 1978 m., 1982 m. – bronzos medalis); Lahtis, 1983 m.; Koloradas, 1987 m.; Tojama, 1988 m.; Baltijos šalių plakato parodose Rygoje, Taline ir Vilniuje, 1964–1990 m.

 Žymiausi plakatai 
 Knyga – geriausias draugas, 1959 m.
 Pirčiupis 1944-06-03, 1962 m., I tarptautinės plakato bienalės Varšuvoje speciali premija, 1966 m.
 Žmonės, budėkite!, 1965 m.
 Globokime kultūros paminklus, 1965 m.
 Ansamblis „Lietuva“, 1969 m.
 Lietuvos kamerinis orkestras, 1970 m.
 Augustas Strindbergas. Mirties šokis, 1974–1975 m.
 Čilės liaudis nugalės!, 1976–1978 m.
 Sofoklis. Karalius Edipas, 1977 m.
 Respublikinė knygos meno paroda, 1978 m.
 Taiką visos planetos vaikams!, 1981 m.
 Niekas nepamiršta, nieko nepamiršta!, 1981 m.
 Šiauliai 1236–1986, 1986 m.
 Saulius Šaltenis. Duokiškis, 1989 m.

 Herbai 

 Bartninkų herbas
 Batakių herbas
 Dieveniškių herbas
 Gelvonų herbas
 Grendavės herbas
 Joniškėlio herbas
 Kalvarijos herbas
 Kelmės herbas
 Kernavės herbas
 Klovainių herbas
 Krakių herbas
 Krosnos herbas
 Kuršėnų herbas
 Kvėdarnos herbas
 Linkuvos herbas
 Lygumų herbas
 Nemunaičio herbas
 Pajevonio herbas
 Pakruojo herbas
 Pašvitinio herbas
 Pušaloto herbas
 Raguvos herbas
 Rokiškio herbas
 Rozalimo herbas
 Rudiškių herbas
 Saldutiškio herbas
 Satkūnų herbas
 Skaistgirio herbas
 Surviliškio herbas
 Turgelių herbas
 Veiverių herbas
 Žagarės herbas
</div>

 Bibliografija 
 Lietuvos plakatas: albumas / Antanas Gedminas, Juozas Galkus. – Vilnius, 1971. – 175 p.: iliustr.
 Senasis Lietuvos plakatas, 1862–1944: vadovėlis. – Vilnius: VDA leidykla, 1997. – 223 p.: iliustr. – ISBN 9986-571-31-6
 Lietuvos banknotai: albumas / Arūnas Dulkys, Juozas Galkus. – Vilnius: Lietuvos banko Leidybos ir poligrafijos skyrius, 2002. – 239 p.: iliustr. – ISBN 9986-651-31-X
 Lietuvos monetos / Arūnas Dulkys, Stanislovas Sajauskas, Juozas Galkus. – Vilnius: Lietuvos bankas, 2006. – 275 p.: iliustr. – ISBN 9986-651-45-X
 Lietuvos Vytis. – Vilnius: Vilniaus dailės akademijos leidykla, 2009. – 422 p.: iliustr. – ISBN 978-9955-854-44-9
 Lietuvos plakato istorija. – Vilnius: Vilniaus dailės akademijos leidykla, 2015. – 384 p.: iliustr. – ISBN 978-609-447-171-1

 Įvertinimas 
 1977 m. LTSR nusipelnęs meno veikėjas
 1983 m. LSSR valstybinė premija
 2003 m. Lietuvos didžiojo kunigaikščio Gedimino ordino Karininko kryžius
 2007 m. Joniškio garbės pilietis http://www.joniskis.lt/Savivaldybe/Apdovanojimai2/Joniskio-garbes-pilieciai
 2008 m. Vlado Jurgučio premija už knygą „Lietuvos monetos“
 2015 m. Lietuvos Vyriausybės kultūros ir meno premija

 Šaltiniai 

 Literatūra 
 Juozas Galkus (sud. Antanas Gedminas). – Vilnius: Vaga, 1974. – 8 p.
 Plakatas, tapyba, heraldika / Juozas Galkus (sud. Ingrida Korsakaitė). – Vilnius: Vilniaus dailės akademijos leidykla, 2005. – 147 p.: iliustr. – ISBN 9955-624-15-9

Kategorija:LTSR valstybinės premijos laureatai
Kategorija:Lietuvos grafikai
Kategorija:Lietuvos plakatistai
Kategorija:Lietuvos pedagogai
Kategorija:Lietuvos miestų ir rajonų garbės piliečiai